****

**Canllawiau cynllun grant bach y Gronfa Strydoedd Mwy Diogel – Glan-y-môr 4 a Thyisha 3**

Grant yw cynllun grant bach y Gronfa Strydoedd Mwy Diogel sydd ar gael o ganlyniad i gais llwyddiannus gan Gomisiynydd Heddlu a Throseddu Dyfed-Powys i’r Swyddfa Gartref. O fewn y prif gynnig y mae rhaglen grantiau bach, sy’n anelu i leihau troseddau meddiangar a gwneud preswylwyr i deimlo’n fwy diogel ar draws 2 ward arbennig yn Llanelli. Gan gydweithio â Phartneriaeth Cymunedau Mwy Diogel Sir Gaerfyrddin, mae Comisiynydd yr Heddlu a Throseddu’n cynnig y cyfle i elusennau, grwpiau gwirfoddol a grwpiau cymunedol sy’n gweithio ar brosiectau yn wardiau **Glan-y-môr 4 a Thyisha 3 yn Llanelli** **YN UNIG (gweler atodiad A am fap o’r ardal gymwys)**. Medrwch wneud cais ar gyfer y swm canlynol:

* **Hyd at £2000** – Mae modd i elusennau, sefydliadau gwirfoddol a grwpiau cymunedol dderbyn hyd at £2000 i ddatblygu prosiectau sydd ag effaith uniongyrchol ar gymunedau Glan-y-môr 4 a Thyisha 3 ac sy’n gysylltiedig â nodau cynllun grant bach y Gronfa Strydoedd Mwy Diogel.

**Nodau’r cynllun grant bach -**

Nodau’r cynllun grant bach yw:

• Lleihau troseddau meddiangar mewn ardaloedd sy’n derbyn cyllid – gan wneud preswylwyr yn fwy diogel a lleihau galw ar yr heddlu. Mae enghreifftiau o droseddau meddiangar yn cynnwys byrgleriaethau tŷ/sied, lladradau, ysbeiliadau, lladradau beic a cherbyd, a throseddau cerbydau.

• Prosiectau targedig sy’n effeithio ar atal troseddau sefyllfa mewn ardaloedd lle mae nifer y troseddau’n uwch. Mae’r mesurau hyn yn cynnwys strategaethau amgylcheddol i gynyddu risg a lleihau cyfleoedd ar gyfer **troseddu**. Mae rhai **enghreifftiau** o **atal troseddau sefyllfa’n** cynnwys gosod offer gwyliadwriaeth mewn ardaloedd sy’n profi llawer o fandaliaeth. Mae **enghraifft** arall yn cynnwys gosod sgriniau diogelwch mewn banciau er mwyn atal lladradau.

• Tyfu gallu lleol i ymgymryd â datrys problemau gyredig a chipio tystiolaeth a dysgu ymarferol am y ffordd orau o weithredu ymyriadau trosedd sefyllfa er mwyn atal trosedd.

**A yw’r cynllun grant bach yn addas i chi?**

* A oes angen hyd at £2000 arnoch i helpu i wella cymunedau Glan-y-môr 4 a Thyisha 3 yn unig, a bywydau’r bobl sydd fwyaf mewn angen?
* Ydych chi’n sefydliad gwirfoddol neu gymunedol, ysgol, elusen neu glwb chwaraeon yng Nglan-y-môr 4 neu yn Nhyisha 3, neu a yw’ch prosiect yn elwa’r ardaloedd hyn yn uniongyrchol?
* A yw’ch prosiect yn gysylltiedig â’r amcanion y tynnir sylw atynt yn y canllawiau, ac a yw’n canolbwyntio ar leihau troseddau meddiangar yn wardiau Glan-y-môr 4 a Thyisha 3 yn unig?
* Os mai ‘oes/ydyn/ydy’ yw’ch atebion i’r cwestiynau hyn, yna gall cynllun grant bach y Gronfa Strydoedd Mwy Diogel fod yn addas i chi.

Yn eich cais, bydd angen ichi ddweud wrthym beth fyddech chi’n gwario’r grant arno a sut y bydd hyn yn cyflawni un neu fwy o amcanion y cynllun. Cewch wneud cais ar gyfer hyd at £2000 i ariannu’ch prosiect cyfan neu ran ohono.

**Dyma rai enghreifftiau o’r hyn y gall grant dalu amdano:**

* gemau a theganau addysgiadol
* cit chwaraeon
* offer chwaraeon newydd
* llogi offer
* deunydd hyrwyddo ar gyfer eich prosiect
* gweithwyr sesiynol
* hyfforddiant
* costau trafnidiaeth
* llogi canolfan
* treuliau gwirfoddolwyr
* cyfraniad tuag at gostau rhedeg

**Ni fyddwn yn talu am y canlynol:**

* costau wrth gefn
* gwaddolion
* astudiaethau dichonolrwydd
* eitemau sydd o fudd i unigolion yn bennaf
* prynu alcohol
* cynulliadau cymdeithasol
* digwyddiadau gwleidyddol neu grefyddol
* prosiectau neu weithgareddau y mae gan y wladwriaeth ddyletswydd gyfreithiol i’w darparu
* prosiectau na allwch eu cynnal oherwydd costau parhaus uchel neu’r angen ar gyfer sgiliau arbenigol
* prynu offer heddlu ar gyfer dyletswyddau statudol
* goramser neu gyfraniad tuag at gyflogau swyddogion neu staff yr heddlu

***Gwybodaeth Bwysig***

**Unwaith y byddwch wedi llenwi’ch ffurflen gais, gan ddilyn y canllawiau, anfonwch y ffurflen orffenedig at Kate Harrop, Rheolwr y Bartneriaeth Cymunedau Mwy Diogel -****KHHarrop@carmarthenshire.gov.uk**

**Amserlenni**

Isod, gweler yr amserlenni y bydd angen ichi fod yn ymwybodol ohonynt er mwyn sicrhau bod eich cais yn cael ei gyflwyno ar amser a’ch bod chi’n medru gwario’ch grant –

* Terfyn amser ar gyfer gwneud cais am grant – **31 Ionawr 2021**
* Penderfyniad gan y Bartneriaeth Cymunedau Mwy Diogel a grwpiau’n cael gwybod am y penderfyniad – **Canol Chwefror 2021**
* Dyddiad ar gyfer cwblhau’r prosiect a ariennir - **31 Mawrth 2021 (rhaid i’r holl weithgarwch gydymffurfio â rheoliadau COVID-19)**

**ATODIAD A**

Map o ward Glan-y-môr 4 a ward Tyisha 3 – y wardiau sy’n gymwys ar gyfer y cynllun grant bach.

Cysylltwch â Jessica Williams ar y cyfeiriad e-bost isod er mwyn cadarnhau pa un ai a yw’ch prosiect yn syrthio o fewn yr ardal gymwys – jessica.williams.opcc@dyfed-powys.pnn.police.uk

